**Sinteza modificărilor – iunie 2018**

**Ghidul Solicitantului – Condiții specifice de accesare a fondurilor în cadrul apelurilor de proiecte POR/2018/5/5.1/7 regiuni/proiecte nefinalizate şi POR/2018/5/5.1/BI/proiecte nefinalizate va cuprinde următoarele modificări:**

|  |  |  |
| --- | --- | --- |
| **Nr. crt.** | **Text existent** | **Forma actualizată** |
| 1. | **Ghidul specific**  la secţiunea **4.2. Eligibilitatea proiectului**, **4.2.1 Proiectul precum şi activităţile sale se încadrează în obiectivul specific corespunzător priorităţii de investiţii 5.1 al axei prioritare 5 a POR**  - pag.11  “In ceea ce priveşte **activitatea de digitizare** a obiectivului de patrimoniu obiect al proiectului propus spre finanţare aceasta se poate realiza prin proiect, la finalul implementării proiectului.”  - pag.12  *“Nu sunt eligibile activităţile care au în vedere funcţiuni de locuire, cazare şi masă care se realizează în cadrul obiectivului de patrimoniu (proiectele care conţin acest gen de activitate vor fi response de la finanţare).”* | **Ghidul specific**  - Reformulare:  “In ceea ce priveşte **activitatea de digitizare** a obiectivului de patrimoniu obiect al proiectului propus spre finanţare aceasta se va realiza prin proiect, la finalul implementării proiectului.”  - Reformulare:  *“Nu sunt eligibile activităţile care au în vedere funcţiuni de locuire, cazare şi masă care se realizează în cadrul obiectivului de patrimoniu.”* |
| 2. | la secţiunea 4.2. Eligibilitatea proiectului, 4.2.4 Proiectul propus spre finanţare nu este încheiat în mod fizic sau implementat integral înainte de depunerea cererii de finanţare în cadrul POR 2014-2020, indiferent dacă toate plăţile aferente au fost realizate sau nu de beneficiar (art. 65 din Regulamentul Parlamentului European şi al Consiliului nr. 1303/2013)  - pag.16  “Nu sunt eligibile investiţiile care au fost finalizate din punct de vedere fizic (a fost realizată recepţia finală a lucrărilor) până la momentul depunerii cererii de finanţare.  Sunt eligibile proiectele pentru care contractul de lucrări este în perioada de valabilitate la data depunerii cererii de finanţare, în condiţiile enunţate în prezentul criteriu.  **Atenţie:** În situaţia în care contractul încheiat presupune proiectare şi execuţie, la data depunerii cererii de finanţare trebuie să existe minim proiectul tehnic recepţionat **şi** ordin de începere a lucrărilor emis; în caz contrar proiectul va fi respins la finanţare.  Recepția finală a lucrărilor poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1303/2013, mai sus-menționate, și în măsura în care amânarea recepției s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin Hotărârea Guvernului nr. 273/1994, cu modificările și completările ulterioare).  Se va evita situația în care investiţia s-a încheiat în mod fizic sau a fost implementată integral dar nu s-a realizat recepţia finală a lucrărilor.  Recepția finală a lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific, fapt care poate conduce la încălcarea prevederilor reglementate prin Regulamentul nr. 1303/2013, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.” | - Se elimină o parte din precizări şi rămâne:  “Sunt eligibile proiectele pentru care contractul de lucrări este în perioada de valabilitate la data depunerii cererii de finanţare, în condiţiile enunţate în prezentul criteriu.  **Atenţie:** În situaţia în care contractul încheiat presupune proiectare şi execuţie, la data depunerii cererii de finanţare trebuie să existe minim proiectul tehnic recepţionat **şi** ordin de începere a lucrărilor emis; în caz contrar proiectul va fi respins la finanţare.” |
| 3. | la secţiunea **4.2. Eligibilitatea proiectului, 4.2.8 Valoarea maximă a proiectului**  - pag.18  “Valoarea maximă a proiectului privind conservarea și valorificarea durabilă a patrimoniului cultural este de 5 milioane euro şi în cazul obiectivelor de patrimoniu înscrise pe lista UNESCO, valoarea maximă a proiectului este de 10 milioane euro. În ceea ce priveşte valoarea minimă a proiectului, aceasta este de 1 milion euro, indiferent de clasificarea monumentului istoric.  *Valoarea maximă a proiectului reprezintă valoarea totală a proiectului şi cuprinde suma cheltuielilor eligibile şi neeligibile inclusiv a TVA aferentă (TVA-ul este considerată cheltuială eligibilă în măsura în care solicitantul nu este înregistrat ca plătitor de TVA).”* | * *Se face o completare:*   “1. Valoarea maximă a proiectului privind conservarea și valorificarea durabilă a patrimoniului cultural este de 5 milioane euro şi în cazul obiectivelor de patrimoniu înscrise pe lista UNESCO, valoarea maximă a proiectului este de 10 milioane euro. În ceea ce priveşte valoarea minimă a proiectului, aceasta este de 1 milion euro, indiferent de clasificarea monumentului istoric.  *Valoarea maximă a proiectului reprezintă valoarea totală a proiectului şi cuprinde suma cheltuielilor eligibile şi neeligibile inclusiv a TVA aferentă (TVA-ul este considerată cheltuială eligibilă în măsura în care solicitantul nu este înregistrat ca plătitor de TVA).*  *2.* La nivelul Comisiei Europene s-a propus un amendament pentru modificarea Regulamentului (UE) Nr.1303/2013 al Parlamentului European şi al Consiliului prin care valoarea FEDR a unui proiect care vizează investiţii în infrastructura turismului cultural durabil este de maxim 10 milioane euro; în cazul obiectivelor de patrimoniu înscrise pe lista UNESCO, valoarea FEDR a proiectului este de maxim 20 milioane euro.  **Atenţie**: Acordarea finanţării (semnarea contractului de finanţare) pentru un proiect a cărei valoare FEDR este de maxim 10 milioane euro, respectiv maxim 20 milioane euro pentru obiectiv de patrimoniu înscris pe lista UNESCO este condiţionată de aprobare modificării Regulamentului (UE) Nr.1303/2013 al Parlamentului European şi al Consiliului. In situaţia în care această modificare nu se va aproba, AMPOR nu va semna contractul de finanţare chiar dacă proiectul a parcurs etapa de verificare şi a fost admis la finanţare. AMPOR nu este răspunzător pentru orice prejudiciu cauzat de neacordarea finanţării unui solicitant care a depus o cererea de finanţare în cadrul apelurilor de proiecte menţionate în Ghidul specific, respectiv pentru o valoare FEDR de maxim 10 milioane euro a proiectului iar în cazul obiectivelor de patrimoniu înscrise pe lista UNESCO, pentru o valoare FEDR de maxim 20 milioane euro a proiectului.” |
| 4. | la secţiunea 6.1 Anexe obligatorii la data depunerii cererii de finanţare  - pag.26  “7) Expertiza tehnică şi Documentaţia tehnico-economică, respectiv SF/DALI sau SF/DALI plus PT, dacă este cazul” | * *Se face o completare:*   “7) Expertiza tehnică şi Documentaţia tehnico-economică, respectiv SF/DALI sau SF/DALI plus PT, dacă este cazul şi doar pentru elemente fizice sau componete sau articole sau activităţi pentru care la data depunerii cererii de finanţare nu există un contract de lucrări semnat.” |
| 5. | **Anexa Model A 5.1 Declaraţie de eligibilitate (la momentul contractării cererii de finanţare)** | Este inclus noul model de Anexa Model A 5.1 Declaraţie de eligibilitate (la momentul contractării cererii de finanţare) |